CELEX: 62010CN0338
Language: el
Date: 2010-07-07 00:00:00
Title: Υπόθεση C-338/10: Αίτηση για την έκδοση προδικαστικής αποφάσεως, την οποία υπέβαλε το Finanzgericht Hamburg (Γερμανία) στις 7 Ιουλίου 2010 — Grünwald Logistik Service GmbH (GLS) κατά Hauptzollamt Hamburg-Stadt

25.9.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/5
            
         Αίτηση για την έκδοση προδικαστικής αποφάσεως, την οποία υπέβαλε το Finanzgericht Hamburg (Γερμανία) στις 7 Ιουλίου 2010 — Grünwald Logistik Service GmbH (GLS) κατά Hauptzollamt Hamburg-Stadt
   (Υπόθεση C-338/10)
   ()
   2010/C 260/07
   Γλώσσα διαδικασίας: η γερμανική.
   
      Αιτούν δικαστήριο
   
   Finanzgericht Hamburg (Γερμανία)
   
      Διάδικοι στην υπόθεση της κύριας δίκης
   
   
      Προσφεύγουσα: Grünwald Logistik Service GmbH (GLS)
   
      Καθού: Hauptzollamt Hamburg-Stadt
   
      Προδικαστικό ερώτημα
   
   Μήπως είναι ανίσχυρη η ρύθμιση αντιντάμπινγκ που θέσπισε η Ευρωπαϊκή Επιτροπή κατ’ εφαρμογή της διαδικασίας που προβλέπει ο κανονισμός (ΕΚ) 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1), για τον λόγο ότι η Επιτροπή τη θέσπισε στηριζόμενη σε «άλλη εύλογη βάση» (εν προκειμένω: στις τιμές που πράγματι καταβάλλονται ή πρέπει να καταβάλλονται στην Κοινότητα για το ομοειδές προϊόν), χωρίς να διεξαγάγει καμία περαιτέρω έρευνα σχετικά με την κανονική αξία, αφού προηγουμένως είχε απευθυνθεί ανεπιτυχώς σε δύο επιχειρήσεις μιας χώρας που η Επιτροπή είχε θεωρήσει αρχικά ως ανάλογη χώρα –από τις οποίες η μία δεν έδωσε καμία απάντηση, ενώ η άλλη δήλωσε μεν αρχικά πρόθυμη να συνεργαστεί, αλλά στη συνέχεια δεν επέστρεψε συμπληρωμένο το ερωτηματολόγιο που της είχε αποσταλεί– και αφού ορισμένοι ενδιαφερόμενοι είχαν υποδείξει στην Επιτροπή μια άλλη χώρα ως πιθανή ανάλογη χώρα;
   
      (1)  ΕΕ 1996, L 56, σ. 1.